**Hortobágy Község Önkormányzatának 11. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2021. október 26-ai rendes, nyilvános ülésére**)**

**Tárgy:** Hortobágy Község Önkormányzata Képviselő-testületének az idegenforgalmi szezonban fizetendő parkolási díjról szóló ../2021. (... ...) önkormányzati rendelet megalkotása

*Tisztelt Képviselő-testület!*

Hortobágy Község Önkormányzata eldöntötte, hogy a 100 %-os önkormányzati tulajdonú gazdasági társaságát egyszerűsített végelszámolással megszünteti. A Hortobágyi-Délibáb Nonprofit Kft. látta el közszolgáltatási szerződés útján az Önkormányzat a Mötv. 13. § (1) bekezdésének 2. pontjában meghatározott feladatát a gépjárművek parkolásának biztosítását. A szerződés 2021. október 31. napjával közös megegyezéssel felbontásra kerül. A feladatot 2021. november 1. napjától Hortobágy Község Önkormányzata fogja ellátni, ezért szükséget a tárgykört szabályozó rendeletet megalkotni.

A rendelet újraszabályozása alkalmával pontosításra kerültek a tevékenység kapcsán érintett helyrajzi számok is.

Felvettük a kapcsolatot a Nemzeti Mobilfizetési Rendszer (NMFR) üzemeltetőjével, hogy a csatlakozás érdekében a szerződést 2021. november 1. napjától az Önkormányzat meg tudja kötni.

Kérem a Tisztelt Képviselő-testületet, hogy az előterjesztést és a határozati javaslatot, valamint a mellékelt rendelet-tervezetet megtárgyalni, az idegenforgalmi szezonban fizetendő parkolási díjról szóló önkormányzati rendeletet megalkotni szíveskedjen.

**HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-a alapján elhatározza, hogy csatlakozik a Nemzeti Mobilfizetési Rendszerhez (NMFR).

Felhatalmazza a Polgármestert, hogy a csatlakozásról szóló szerződést az Önkormányzat nevében aláírja.

**Határidő:** 2021. október 31.

**Felelős:** Jakab Ádám András polgármester

Hortobágy, 2021. október 12.

 **Jakab Ádám András**

polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

kirendeltség-vezető